Johannes Fresvig

Johannes Fresvig (1864–1928) var en norsk skipsreder og forretningsmann.

Bakgrunn 
Fresvig stammet fra en velstående haugianerfamilie fra Haugesund, som sønn av skipsrederen Samson Pedersen Fresvig (1821–1873). Faren ble betegnet som en av byens største forretningsmenn.

Han var gift med Hansine Marie Fresvig (født Hansen) fra Hvaler i Østfold, som tilhørte slekten Hansen/Kjølholdt. Ekteparet Fresvig, og særlig konen Marie, var aktive i byens religiøse liv. Fru Fresvig virket innen Sjømannsmisjonen og Norges Samemisjon.

Forretningsvirke 
Fresvig gikk i lære hos kjøpmannen H. J. Kyvig, og begynte snart å jobbe i rederiet hans. Han arbeidet i en periode som skipsfører (kaptein) på flere av rederiets fartøyer. I 1887 flyttet han til Oslo, og startet senere en kullforretning.

Fra 1900 startet Fresvig eget rederi i hjembyen Haugesund. I rederiet disponerte han blant annet dampskipene «Tonjer», «Susanne» og «Kristine». Sistnevnte ble torpodert og senket under den 1. verdenskrig.

Fresvig drev også med sildeeksport. Han var styreleder i A/S Hekla Sild- og Fiskekompani.

Etter Fresvigs død i 1928 overtok sønnen Samson (1903–1977) rederiet.

Barnebarnet til Fresvig, Bjørg Fresvig, giftet seg med konsul i Vancouver Hans Knut Waage i 1955.

Referanser 

Norske skipsredere
Personer fra Haugesund kommune
Artikler i sjøfart-prosjektet